at gayon nga ang kauuwian nila sapagkat umiibig sa paniniil ang sumasailalim nito! ginoong simoun, samantalang ang ating bayan ay hindi pa nahahanda, samantalang tumutungo sa labanan nang nadadaya naiaaboy, na walang lubos na kaalaman sa gagawin, ay masisira ang lalong matalinong pagtatangka at mabuti pa nga ang masira sapagkat anot ibibigay ang asawa sa lalaki kung hindi lubos na iniirog at hindi nalalaang magpakamatay nang dahil sa kaniya? naramdaman ni. florentino na pinigilan ng may sakit ang kaniyang kamay at pinisil; huminto na inantay na magsalita, ngunit ang tanging naramdaman niya ay ang dalawa pang pisil, nakadingig ng isang buntonghininga at mahabang katahimikan ang naghari sa loob ng silid. ang dagat lamang, na ang mga alon ay nangagsilaki dahil sa hangin sa gabi na waring nagising sa init ng umaga, ang nagtatapon ng kaniyang paos na ungol, ng kaniyang walang katapusang awit, pag bayo sa mga nagtayong talampas.